曉。雷雨。日出後晴。留圓明園。曉。通官引三使。至拒馬木內宮門外朝房少憩。黎明。逾五門。到艤船河岸上船。溯流到天香齋前下船。入戱殿西序。卯時始戱。未時止戱。而演西游記。參宴班聯。宣饌儀節。皆如昨日。止戱前。軍機大臣福長安。領欽賜各種。頒于諸臣。余與正使。各磁尊一箇。漆盃臺一箇。蘋果一楪。書狀官。磁椀一箇。漆盃臺一箇。蘋果一楪。